**Өзімнің кәсіби құндылықтар практикасына келсем**

Жасөспірім шағымда мен өзін-өзі тану пәнінің мұғалімі боламын деп ойламадым. Мектеп шағында бізде бұл пән жоқ еді. Тіпті педагогика саласы менің қызығушылықтарымнан емес етін. Өмірдің өзі тосын сыйға толы болатынына сол кезде көзім жетті. Неге десеңіз, ойламаған жерден дейін бе, әлде басқалай дейін бе осы пәнге ауысуыма тура келді. Бірақ өкінбеймін! Дәл қазіргі сәтім үшін, жеткен жетістіктерім үшін жаратушымызға шын жүректен ризашылығымды айтамын. Ал ендігі мәселе осы курска келмес бұрын алды, менде көбіне көңіл толмаушылық, сенімсіздік, адамдарға деген ренішім көп болатын. Бірақ мен үшін бірінші орында тұратын құндылық Қиянат жасамау болып келген екен. Себебі мен ылғи ойлап жүретінмін, өзгелерге қиянатым, жамандығым тиіп кетпесе екен деп «...пайдамды тигізбесем де зияным болмасын...» бұл менің өмірдегі басты ұраным! Сүйіспеншілік құндылығын материалдық өлшеммен бағалайтынмын. Яки отбасым, балаларым, ата-анам, жұмыстағы әріптестер барлығына қаржылай көмектесудің өзі Сүйіспеншілік деп түсінген екенмін.

Негізі өзіме де сүйіспеншілік құндылығы жетіспейтін. Себебі мен оны қоғамнан, бөтен адамдардан іздеп келдім. Оны мен мойындаймын. Ащы шындық...Оқу процесінде өзін-өзі тану рухани-адамгершілік білімін меңгере отырып мен өз бойымдағы кемшіліктерді байқай бастадым. Мәнді өмір сүру үшін ең алдымен адам өзгеру керек. Бұл пән маған көп ой салды. Әр сабақта әртүрлі тақырыпта әңгімелесе отырып ақиқат рухани бастаудағы жақсы мен жаманды ажырата алуға, не нәрсе істесек те дұрыс әрекет жасауға, бір-бірімізге риясыз сүйіспеншілік сыйлай білуге, қоршаған әлемге қиянат жасамауға, ішкі тыныштығымызды сақтай алуға бағытты дұрыс таңдай білуіміз керек екен деген ой түйдім. Мейрамкүл апай, Ләззат апай, Қарлығаш, Сандуғаш әріптестерімнің арқасында өзімді өзгертіп, өзімді жақсы жаққа бұра алуыма мүмкіндік алдым. Ол не деген сөз десеңіз, бір кездері олар менен жүйрік, мықты, алғыр болса ендігі кезі менде олардан озатын болуды байқадым. Аталған адамдар әр -түрлі жастағылар, алайда өздерінің өмірлік пайымдарымен, көз- қарастарымен мені қызықтырды. Маған ой салды. Осы курс маған қатты ұнаған себептері; адамның жан дүниесін тебірентетін, тереңінен ойлайтын, санамызды қозғайтын, ар-ұятымызды оятатын өмірге қатысты дүниелер мен түк мәні жоқ принцептері жайлы айтылды. Осы курстан өз басым көп нәрсені санама түйдім. Адамның өзгеруіне рухани жан дүниесі бай адамдар себепші болатыны шын екен. Мінезім де өзгере бастады. Түбегейлі демеймін. Менің әлі де үренерім көп, өзімді өзім тануым алдыда. Егер адам өзгерсе, айнала да өзгереді дегендей қазіргі таңда мен үшін ортам керемет. Ал ішкі тыныштығымды бұзатындардан алыстау жүретінімді ұйғардым.

Олардың да өз өмірлерінде маңызды құндылықтарды түсінуіне әлі уақыт келеді. Ойымды түйіндей келе, бұл пәнге мен тектен тек келмеген екенмін. Мен өз пәнімді қадірлеймін! Мақтан тұтамын!Ал пәндерің қызық қой (кекетіп) дегендерге, расымен өте қызық деп жауап беремін.

 Мектептің ішкі әрі кішкентай заңнамалары бар, сыртқы адамдарға беймәлім әрі түсініксіз. Әрине мұғалімдердің барлығы алдындағы оқушыларының тек биіктен көрінгенін қалайды. Алайда сол биіктіңтің мәнісін түсіну үшін де кей-кейде төмендеп, қарапайым дүниелерден ләззат алып, қарапайым қағиданы түсіну, ұғу керек екенін түсіндім.

**III. Қорытынды**

Сүйіспеншілік бұл барлық жүректерді, барлық тіршілікті, барлық кезеңдерді, барлық ұлттарды, барлық діндерді, күллі табиғат пен бүкіл ғаламды біріктіруші құндылық.Алла тағаланың өзі күнделікті бізге өзіміз білмейтін мейірімі мен сүйіспеншілігін төгіп тұратыны жайлы біріміз білсек, біріміз білмей келеміз. Неге адам баласы қолынан келетін осындай тамаша құндылықты насихаттауға, бөлісуге қиналады. Оны көрсетуден ұялады?! Сүйіспеншілік - осы бір ғана сөз бүкіл әлемді өзіңе жақындата түсетінін білсек ғой... Әттең осы құндылықты әрбір адам бағалап өз жүректерінде гүл ашуына ықпал етсе, шіркін, жер беті дәл қазіргі қалпынан басқаша болар ма еді?!